cyanic-selkie/wikianc huggingface dataset:
Կոնֆորմացիա (քիմիա)
Կոնֆորմացիոն իզոմերներ։ Բաց շղթայով միացությունների կոնֆորմացիաները
Ինչպես վերը նշեցինք, ատոմների տարբեր տարածական դասավորվածության հետևանքով, որը առաջանում է պարզ կապերի շուրջ  կատարվող պտույտի ժամանակ, առաջանում են կոնֆորմացիոն իզոմերներ (կոնֆորմերներ)։ Կոնֆորմացիոն իզոմերները ընդունված է պատկերել Նյումենի բանաձևերով, որոնց վրա նշվում են տեղակալիչների դիրքերը C-C կապերի շուրջ պտույտ կատարելու դեպքում։ Էթանի օրինակի վրա քննարկենք հնարավոր կոնֆորմերների թիվը, ընդունելով մինիմալ պտույտը հավասար 60°։ Կոնֆորմացիաները, որոնցում տեղակալիչները գտնվում են միմյանց դիմաց (պտտման աստիճանը 0°,կամ 360°), առավել մոտ դիրքում, օժտված են բարձր էներգիայով և կոչվում են «ծածկված»։ Կոնֆորմացիաները, որոնցում տեղակալիչները գտնվում են առավել մեծ հեռավորության վրա (պտտման անկյունը 180°), գտնվում են ցածր էներգետիկ մակարդակի վրա և կոչվում են «արգելակված» ։.
Էթանի ծածկված կոնֆոմացիայի պոտենցիալ էներգիան 12կՋ/մոլ-ով բարձր է, քան արգելակվածինը։ Դա պայմանավորված է հարևան դիրքերում գտնվող կապերի էլեկտրոնների միջև առաջացող վանող ուժերով, որի հետևանքով զարգանում է այսպես կոչված տորսիոն լարվածություն։ Էթանի տարբեր կոնֆորմերների էներգետիկ մակարդակների տարբերությունը մեծ չէ և սովորական պայմաններում մեկ կոնֆերմերը հեշտությամբ անցնում է մյուսի։ Բութանի մոտ տորսիոն լարվածությանը գումարվում է ևս մեկը, որը առաջանում է մեթիլ խմբերի փոխադարձ վանման հետևանքով և կոչվում է Վան-դեր-Վալսի լարվածություն։ Այս դեպքում համակարգի լարվածությունը ավելի մեծ է։ Հետևաբար մոլեկուլները ձգտում են ընդունել այնպիսի կոնֆորմացիա, որի դեպքում առավել կայուն են ։.
Էներգետիկ առումով միջին դիրք գրավող կոնֆորմացիաները կոչվում են շեղված, կամ գոշ-կոնֆորմացիաներ։
Ցիկլիկ միացությունների կոնֆորմացիաներ
Ցիկլոալկաններում, տորսիոն և Վան-դեր-Վալսի լարվածությանը գումարվում է Բայերի անկյունային լարվածությունը։ Վերջինս պայմանավորված է ցիկլում վալենտային անկյունների շեղումով՝ նորմալ տետրաէդրի անկյունից։ Օրինակ, առավել պարզ ներկայացուցչի, ցիկլոպրոպանի վալենտային անկյունները կազմում են 60°,որի հետևանքով առաջանում է մեծ լարվածություն։
Ցիկլոպրոպանում պտույտ C-C կապերի շուրջ չի կատարվում, և ջրածնի բոլոր ատոմները գտնվում են ծածկված դիրքում։ Հետևաբար, ցիկլոպրոպանը չունի կոնֆորմերներ։ Ելնելով վերը նշվածից, հասկանալի է, որ եռանդամ ցիկլը անկայուն է։ Հաջորդ ներկայացուցիչը ցիկլոբութանն է, որի վալենտային անկյունները հավասար են 90°։ Ջրածնի ատոմները գտնվում են ծածկված դիրքում։ Բարձր տորսիոն և անկյունային լարվածության հետևանքով քառանդամ ցիկլը նույնպես անկայուն է։
Ցիկլոպենտանի համար հայտնի է երկու կոնֆորմեր, հարթ ձևի մոտ բացակայում է անկյունային լարվածությունը, քանի որ վալենտային անկյունները հավասար են 108°, որը մոտ է նորմալ արժեքին։ Սակայն հարթ ձևի մոտ ուժեղ է դրսևորվում տորսին լարվածությունը (ծածկման լարվածությունը), որը ծրարի կոնֆորմացիայի դեպքում ավելի ցածր է։
Ցիկլոհեքսանում անկյունները հավասար են 120°։ Սրա համար հայտնի են մի շարք կոնֆորմերներ, որոնցից ավելի ցածր լարվածություն ունեն մի քանի որ հարթ, այսպես կոչված, նավակ, բազկաթոռ և զեթաձև կոնֆորմերները։ Նյումենի պրոյեկցիոն բանաձևերը հնարավորություն են տալիս հստակ պատկերացնել ատոմների փոխադարձ դիրքը։ Առանցքին զուգահեռ կապերը կոչվում են աքսիալ, իսկ 109,28° անկյան տակ գտնվողներինը՝ էկվատորիալ։ Ցիկլոհեքսանի բազկաթոռի կոնֆորմացիայում ջրածնի ատոմների դիրքը նույնն է, ինչ էթանի արգելակված կոնֆորմացիայում, իսկ ածխածինները՝ բութանի շեղված կոնֆորմացիայում։ Նավակ կոնֆորմացիայի դեպքում ածխածինների մոտ գտնվող ջրածինների ծածկված դիրքի շնորհիվ, ցիկլի լարվածությունը մեծ է։ Հետևաբար, բազկաթոռ կոնֆորմերը էներգետիկ տեսակետից ավելի շահավետ է։
Ծանոթագրություններ
Կատեգորիա:Քիմիա
Tarsier Studios
Պատմություն
Ընկերությունը հիմնադրվել է 2004 թվականին Team Tarsier անունով, սակայն հետագայում անունը կրել է որոշակի փոփոխություններ դառնալով՝ Tarsier Studios։ 2010 թվականին ստուդիան պայմանագիր կնքեց Sony Interactive Entertainment-ի հետ, նոր չցուցադրված նախագծի համար ։ 2014 թվականի մայիսի 19-ին Tarsier Studios-ը հայտարարեց, որ աշխատանքներ է կատարում PlayStation 4-ի համար նախատեսված և Hunger անվանումը կրող խաղի վրա։ Խաղի անվանումը հետագայում փոփոխվեց դառնալով՝ Little Nightmares։ Խաղը թողարկվեց Windows, PlayStation 4, Xbox One և Nintendo Switch համակարգերի համար, որպես հրատարակիչ հանդես եկավ Bandai Namco Entertainment ընկերությունը ։
Ծանոթագրություններ
Կատեգորիա:Ընկերություններ Կատեգորիա:Ստուդիաներ Կատեգորիա:Խաղեր Կատեգորիա:Համակարգչային խաղեր արտադրողներ այբբենական կարգով
Ադամ Մազինա
Ադամ Մազինա (Adam Masina, ), Իտալիայի մարոկկոյական ծագմամբ ֆուտբոլիստ, պաշտպան։ Ներկայումս խաղում է անգլիական Պրեմիեր լիգայի «Ուոթֆորդ» ակումբում։
Ակումբային կարիերա
Մազինան ծնվել է Մարոկկոյում՝ Խուրիբգայում, բայց մանկուց ծնողների հետ տեղափոխվել է Իտալիա։ Մարզվել է Բոլոնիայի ֆուտբոլային ակումբի երիտասարդական ակադեմիայում։ Նա վարձավճարով խաղում էր «Ջակոմենսեի» կազմում։ 2014թվականին հոկտեմբերի 12-ին նա իր նորամուտն է նշել «Բոլոնիայի» հիմնական կազմում ։ 2014-2015թվականներին մրցաշրջանում «Բոլոնիային» օգնել է հաղթել Սերիա B–ի փլեյ-օֆֆում և ապահովել մասնակցությունը Սերիայի A–ում։ 2015 թվականի հոկտեմբերի 24-ին իր առաջին գոլն է խփել Իտալիայի առաջնության բարձրագույն դիվիզիոնում՝ լրացուցիչ ժամանակում ապահովելով իր թիմին հաղթանակ «Կարպի»-ի դեմ խաղում ։ 2015-2016 թվականներին մրցաշրջանում «Բոլոնիայի» կազմում անցկացրել է 33 հանդիպում և խփել 2 գոլ։
2018 թվականին հուլիսի 2-ին Մազինան անգլիական «Ուոթֆորդ» է տեղափոխվել՝ 3,5 միլիոն ֆունտով։ Ադամն ակումբի հետ կնքել է 5 տարվա պայմանագիր ։ 2018 թվականի սեպտեմբերի 15-ին նորամուտն է նշել Պրեմյեր լիգայում՝ փոխարինման դուրս գալով Խոսե Հոլեբաս>ին՝ «Մանչեսթեր Յունայթեդի» դեմ խաղի ավարտին ։
Կարիերա հավաքականում
2015 թվականի նոյեմբերին Լուիջի դի Բյաջոն Մասինային հրավիրել է Իտալիայի մինչև 21 տարեկանների հավաքականի խաղին ։ Ադամը հավաքականի համար նորամուտ է նշել 2015 թվականի նոյեմբերի 17-ին 2017 թվականի Եվրոպայի երիտասարդական առաջնության ընտրական մրցաշարին՝ Լիտվայի դեմ խաղում ։
Արտաքին հղումներ
Կատեգորիա:Հունվարի 2 ծնունդներ Կատեգորիա:1994 ծնունդներ Կատեգորիա:Իտալացի ֆուտբոլիստներ Կատեգորիա:Բոլոնյայի ֆուտբոլիստներ Կատեգորիա:Ուոթֆորդի ֆուտբոլիստներ
Զիմբաբվեի դրամահատարան
Զիմբաբվեի դրամահատարան, բացվել է 2001 թվականին Զիմբաբվեում՝ մետաղադրամներ հատելու նպատակով։ Դրամահատարանը տեղակայված է Մաթաբելելանդ շրջանի Բուլավայո քաղաքում։ Զիմբաբվեի դրամահատարանը գործում է Զիմբաբվեի Fidelity Printers and Refinery ընկերության հովանու ներքո։
Անկախության առաջին օրերից Զիմբաբվեն որոշում կայացրեց՝ ստեղծելու նպաստավոր մակրոտնտեսական միջավայր, որն անհրաժեշտ է արդյունաբերության զարգացման, առաջխաղացման և բարեկեցության ստեղծման համար։ Զիմբաբվեի պահուստային բանկը մասնակցել է այդ նպատակով ծախսերի կրճատման անհրաժեշտության ընդունման արդյունաբերական գործունեությանը, հնարավորության դեպքում` միևնույն ժամանակ իրագործելով իր մանդատը։
Զարգացման աշխատանքը շարունակվում է նաև հետագա տարիների ընթացքում տեխնոլոգիաների ձեռքբերման միջոցով՝ նոր արտադրանքների և արժեքների արտադրության համար ավելացնելով թանկարժեք մետաղների մատակարարումը և ստեղծելով մետաղադրամների հատման ձեռնարկություն։ Սա արդյունաբերության մեջ բանկի մասնակցության ևս մեկ օրինակ էր, որը հնարավորություն տվեց նրա պարտականությունները ավելի արդյունավետ դարձնել՝ կայուն արժեքով մետաղադրամների մատակարարմամբ։ Զիմբաբվեի դրամահատարանի գործարկումը, այսպիսով, Զիմբաբվեում տեղի ունեցած շատ այլ դրական զարգացումների օրինակ էր, որոնք, ցավոք, հակված էին թաղվել հասարակության բացասական վերաբերմունքի արգելքի տակ ։
Համագործակցող գործընկերներն էին Giesecke & Devrient-ը՝ թղթադրամների համար, և Բավարիայի դրամահատարանը՝ մետաղադրամների համար։
Դրամահատարանն ունի վեց մամլիչ, որոնք կարող են տարեկան 240 միլիոն մետաղադրամ թողարկել, երբ երկրի տարեկան պահանջարկը վերջին ժամանակահատվածում կազմել է 160 միլիոն մետաղադրամ։
Դրամահատություն այլ երկրների համար
Զիմբաբվեի կենտրոնական բանկը հրաժարվում է բացահայտել, թե արդյոք դրամահատարանը մետաղադրամ է հատում այլ երկրների համար՝ ընդամենը ասելով, որ «դրամահատարանը կշարունակի մրցակցել գործարարության համար աշխարհի տարբեր մասերում գտնվող այլ դրամահատարանների հետ։ Արժույթը անվտանգության հարց է և, հետևաբար, խոհեմություն չի լինի դրամահատարանի հաճախորդներից որևէ մեկի մասին տեղեկությունների հրապարակումը», սակայն չհաստատված հաղորդումների մեջ նշվում է, որ դրամահատարանը համագործակցում է աֆրիկյան և արտասահմանյան մի շարք երկրների հետ։
Ծանոթագրություններ
Կատեգորիա:Դրամագիտություն Կատեգորիա:Մետաղադրամ Կատեգորիա:Դրամական միավորներ Կատեգորիա:2001 հիմնադրումներ Զիմբաբվեում Կատեգորիա:Զիմբաբվեի պատմություն Կատեգորիա:Դրամահատարաններ
(8553) Բրեդսմիթ
(8553) Բրեդսմիթ (Bradsmith), աստերոիդ աստերոիդների հիմնական գոտում։ Հայտնաբերվել է 1995 թվականի ապրիլի 20-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,248008 ա. մ., առավելագույնը մոտենում է 1,9635 ա. մ. հեռավորության վրա և հեռանում 2,5325 ա. մ. ։ Արեգակի շուրջ մեկ ամբողջական պտույտ է կատարում 1231,11 երկրային օրվա ընթացքում, իր ուղեծրով շարժվելով միջինում 0,29242 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,45° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Կին Էնդատեի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պոնտեկիո Պոլեզինե
Պոնտեկիո Պոլեզինե (Pontecchio Polesine), կոմունա Իտալիայում` Վենետո մարզի Ռովիգո գավառում ։
Բնակչության թվաքանակը 2014 թվականի տվյալներով եղել է 2.209, բնակչության խտությունը կազմում է 138 մարդ/կմ²։ Զբաղեցնում է 11 կմ² տարածք։ Սահմանակից է Բոզարո, Կրեսպինո, Գուարդա Վենետա, Ռովիգո համայնքներին ։ Փոստային ինդեքս՝ 45030։ Հեռախոսային կոդ՝ 0425։
Բնակավայրի հովանավորը համարվում է Անդրեաս առաքյալը։ Տոնը նշվում է ամեն տարի նոյեմբերի 30-ին։
Ժողովրդագրություն
'''Բնակչության թվաքանակի փոփոխությունները.
Հայերն Ալեքսանդրիայում
Ալեքսանդրիայում հայերն սկսել են հաստատվել քաղաքի հիմնադրման օրվանից։ 5-6-րդ դարերում Հայաստանից Ալեքսանդրիա, որը քրիստոնեական արևելքի կարևոր կենտրոններից էր, ուսանելու են եկել հայ երիտասարդներ (Մովսես Խորենացի, Եղիշե)։ Հայերի հոսքն ավելի է ուժեղացել 18-րդ դարի կեսից։ Մուհամեդ Ալիի կառավարման տարիներին Ալեքսանդրիայում աշխատել են արաբական անուններով բազմաթիվ հայ վաճառականներ, մեծ համբավ են վայելել հայ արհեստավորները։
Համայնքի բարգավաճմանը մեծապես նպաստել է մեծահարուստ Պողոս բեյ Յուսուֆյանը, որը 1810 թվականից կապալով վերցրել է Ալեքսանդրիայի նավահանգստի մաքսատունը։ Նրա նվիրատվությամբ կառուցվել է դպրոց։
Համայնքի կարգավիճակը
Այժմ Եգիպտոսի հայ համայնքն ունի կրոնական համայնքի կարգավիճակ, որը ղեկավարվում է համայնքային օրենսդիր՝ Եգիպտահայ թեմական ժողովի համագումար Կահիրեի և Ալեքսանդրիայի թեմական ժողովները, որոնք պետական վավերացում է ստացել 1946 թվականի հունիսի 29-ին և գործադիր՝ քաղաքական ժողովները։
Գաղութի ազգային կյանքը ղեկավարում են Ալեքսանդրիայի հայոց թեմական ժողովը և ազգային իշխանությունը։
Եգիպտահայ համայնքի կյանքում նշանակալի ավանդ ունի Նուբարյան գերդաստանը (Նուբար փաշա Նուբարյան, Պողոս Փաշա Նուբարյան)։ Նուբար փաշա Նուբարյանը զբաղվել է Եգիպտոսի հայ գաղութի հարցերով, մշակել օրենսդրական բարեփոխումներ, նպաստել և դրամական միջոցներ է տրամադրել հայ պարբերականների հրատարակման, դպրոցների հիմնադրման համար, վարել բարձր պաշտոններ։
1904 թվականին Ալեքսանդրիայում կանգնեցվել է Նուբար փաշայի արձանը, փաշայի անունով կոչվել են փողոցներ։
Ալեքսանդրայի հայկական եկեղեցիները
1792 թվականին Ալեքսանդրիայում արդեն գործել է հայկական եկեղեցի։ 1830 թվականին հայկական եկեղեցի է կառուցվել Պողոս Նուբար բեյի նվիրատվությամբ։1884 թվականին բացվել է ներկայումս գործող Սուրբ Պողոս-Պետրոս եկեղեցին, 1927 թվականին կառուցվել է Սուրբ Գևորգ մատուռը, իսկ 1949 թվականից գործում են հայ ավետարանականների աղոթավայրը, Անարատ հղության եկեղեցին։
Ալեքսանդրիայի հայկական դպրոցները
Ալեքսանդրիայում հայ մեծահարուստ Պողոս բեյ Յուսուֆյանի նվիրատվությամբ կառուցվել են դպրոցներ։ Առաջին կազմակերպված հայկական դպրոցները հիմնադրվել են 19-րդ դարի 2-րդ կեսին։ 1851 թվականից գործում է Արամյան (հետագայում՝ Պողոսյան) դպրոցը։ Տարբեր ժամանակներում գործել են Վենետիկի Վենետիկի Մխիթարյան, Հ.Ոսկերիչյանի «Հայկազյան», Արծրունու «Թարգմանչաց» դպրոցները, Մելքոնյան մանկապարտեզը։
Ալեքսանդրիայի հայազգի բնակչությունն ու մշակութային կյանքը
Ալեքսանդրիայի ազգային առաջնորդարանի տվյալներով՝ 1864 թվականին քաղաքում ապրել է 248 հայ, հետագա տարիներին նրանց թիվն ավելացել է հատկապես՝ 1909 թվականի Ադանայի կոտորածից, 1915 թվականի Մեծ Եղեռնից հետո սկսված գաղթի հետևանքով։ 1917 թվականին հայերի թիվը հասել է 4492-ի, 1950-ական թվականներին՝ 7-8 հազարի։ 1899-ից 1900 թվականներին Ալեքսանդրիայում կազմակերպվել է եգիպտահայ առաջին երաժշտական համույթը։ 1915 թվականից գործել է հայկական Կարմիր խաչը։ Գործում է ՀԲԸՄ Ալեքսանդրիայի մասնաճյուղը, «Տիգրան Երկաթ» մշակութային ընկերությունը, «Կամք» մարմնամարզական միությունը։ 1889 թվականին հրատարակվում է առաջինը «Նեղոս» շաբաթաթերթը, երկարակյաց թերթերից էր «Արաքսը» թերթը, որը հրատարակվել է 1925-1965 թվականներին։ Համայնքում մինչև 2000 թվականըը լույս են տեսել 38 անուն պարբերականներ։
Ներկայումս հայ համայնքը Կահիրեում և Ալեքսանդրիայում միասնաբար կազմում է շուրջ 6 000 հոգի, մոտ 2000-ը Ալեքսանդրիայում, ովքեր հիմնականում Եգիպտոսում ծնված ու քաղաքացիություն ունեցող հայեր են։
ա Կատեգորիա:Ալեքսանդրիա
Կարապետ Մուրադյան
Կարապետ Մուրադի Մուրադյան, հայ երկրաբան։ Երկրաբանահանքաբանական գիտությունների դոկտոր (1987), պրոֆեսոր (1989):
Կենսագրություն
Կարապետ Մուրադյանը ծնվել է 1938 թվականի մարտի 5-ին, Երևանում։ 1960 թվականին ավարտել է Երևանի պետական համալսարանի երկրաբանական ֆակուլտետը և աշխատանքի է անցել ՀՀ ԳԱԱ Երկրաբանական գիտությունների ինստիտուտի (ԵԳԻ) օգտակար հանածոների և մետաղագոյացման բաժնում։ Անցած տարիների ընթացքում նա հաջորդաբար զբաղեցրել է ինժեների, ասպիրանտի, կրտսեր գիտաշխատողի, ավագ գիտաշխատողի, առաջատար գիտաշխատողի, լաբորատորիայի վարիչի պաշտոնները։ 1962 թվականին Մուրադյանն ընդունվել է ասպիրանտուրա և գործուղվել Մոսկվա՝ ուսանելու գիտական ղեկավար պրոֆեսոր Վ. Ն. Կոտլյարի մոտ։ 1967 թվականին Երևանի պետական համալսարանում պաշտպանել է թեկնածուական ատենախոսությունը «Բազումի միջին էոցենի սուբհրաբխային համալիրի երկրաբանությունը և հանքաբերությունը» թեմայով ։ Մուրադյանի հետագա գիտական ուսումնասիրությունները շարունակվել են Վիրահայոց-Տավուշ (Շամշադին), Արցախ-Կապանի և Ամասիա-Սևան-Հագարի հրաբխածնա-մետաղագոյացման գոտիներում՝ նրանց հանքային շրջաններում։ Այդ ուսումնասիրությունների արդյունքներն ամփոփվել են նրա «Փոքր Կովկասի կենտրոնական մասի հրաբխածին ֆորմացիաների հանքաբերությունը» դոկտորական ատենախոսությունում, որը նա պաշտպանել է 1987 թվականին Թբիլիսիում՝ Կովկասի հանքային ռեսուրսների ինստիտուտում։
Արտյոմովկա (գյուղ, Կոնստանտինովսկի շրջան)
Արտյոմովկա (Артемівка), գյուղ Ուկրաինայի Դոնեցկի մարզի Կոնստանտինովսկիում։
Ռոմանոս Կուրկուաս II
Տես նաև
Կատեգորիա:Կուրկուասներ
Արտյոմովկա (գյուղ, Կոնստանտինովսկի շրջան)
2001 թվականի տվյալներով Արտյոմովկա գյուղում բնակվում էր 538 մարդ։
Կարապետ Մուրադյան
Կենսագրություն
1988-1994 թվականներին Մուրադյանը մասնակցել է Սպիտակի երկրաշարժային տարածքի 1:50000 և ՀՀ 1:200000 մասշտաբի մագմայական ու մետաղագոյացման քարտեզների կազմման աշխատանքներին։ Նրա կողմից առաջին անգամ կազմվել են Բազումի և Տավուշի (Շամշադինի) հանքային շրջանների էտապային հնաֆացիալ-հնահրաբխածնական և այդ հիմքի վրա կանխագուշակումա-մետաղագոյացման խոշորամասշտաբ (1:50000) քարտեզներ, որոնք հնարավորություն են տվել նորովի գնահատել այդ շրջանների հանքաբերության հեռանկարները։
Արտյոմովկա (գյուղ, Կոնստանտինովսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի գյուղեր
Կարապետ Մուրադյան
Կենսագրություն
Մուրադյանը մասնակցել է նախկին Խորհրդային Միության, Կովկասի և Հայաստանի հնահրաբխածնական և մետաղագոյացման եզակի ատլասների՝ 1:5000000, 1:1000000 և 1:500000 մասշտաբների էտապային քարտեզների կազմման աշխատանքներին (ակադեմիկոս Ռ. Ջրբաշյանի հետ համատեղ)։ Մուրադյանը մասնակցել է ՀՀ բնատարածքի մագմատիզմի, մետամորֆիզմի և հանքային ֆորմացիաների 1:300000 մասշտաբի քարտեզի կազմման աշխատանքներին, մշակել է Փոքր Կովկասի տարածքի երկրադինամիկական զարգացման մոդելը, վերհանել է նրա կիրառական նշանակությունը։
Մուրադյանը զբաղվել է նաև մանկավարժական գործունեությամբ, դասավանդել է Երևանի պետական համալսարանի աշխարհագրության և երկրաբանության ֆակուլտետում, ՀՀ պետական կառավարման ակադեմիայում, ՀՀ ԳԱԱ Միջազգային գիտակրթական կենտրոնում ։
Աշխատություններ
Մուրադյանն ավելի քան 152 գիտական աշխատությունների հեղինակ է, որոնք նվիրված են Փոքր Կովկասի և Միջերկրածովային (Ալպ-Հիմալայան) գոտու կենտրոնական հատվածի  բնատարածքին բնորոշ օգտակար հանածոների հանքավայրերի կարևոր  հիմնախնդիրներին։ Զեկուցումներով հանդես է եկել տարբեր հանրապետական, համամիութենական, միջազգային  խորհրդակցություններում։
Ծանոթագրություններ
Կատեգորիա:Հայ երկրաբաններ Կատեգորիա:Երկրաբանա-հանքաբանական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ շրջանավարտներ Կատեգորիա:ԵՊՀ դասախոսներ
Հովհաննես Կուրկուաս III
Հովհաննես Կուրկուաս III (ծն. թ. անհայտ - 971), Ռոմանոս Կուրկուասի որդին, մագիստրոս։ Հովհաննես I Չմշկիկի ժամանակ մասնակցել է ռուս իշխան Սվյատոսլավի դեմ կռիվներին՝ Բուլղարիայում և սպանվել Դորոստոլի պաշարման ժամանակ։
Տես նաև
Կատեգորիա:Կուրկուասներ
Նույչևի եկամտաբեր տուն
'''Ա. Ֆ. Նույչևի եկամտաբեր տուն''' (Доходный дом Нуйчева), ճարտարապետական հուշարձան Սամարայում։ Կառուցվել է 1902-1904 թվականներին ճարտարապետ  Մ. Ֆ. Կվյատկովսկու նախագծով։ Տունը գտնվում է Սամարյան փողոցի 149 հասցեում՝ Բանվորական փողոցի անկյունում։ Տեղական նշանակության մշակութային ժառանգության օբյեկտ է ։
Պատմություն
Սամարյան և Փոստային փողոցների անկյունում կառուցված կապալառու Ալեքսեյ  Նույչևի տունը համարվում է  ճարտարապետ  Միխայիլ Կվյատկովսկու կառուցած առաջին տունը Սամարայում ։ Շենքը 1904 թվականին վարձակալում են Սանկտ-Պետերբուրգից եկած Խարիտոնով քույրերը, որպես գիմնազիա, այն  այդպես էլ շարունակել է մնալ որպես կրթական օբյեկտ,  հեղափոխությունից հետո այնտեղ տեղակայվում է № 25 դպրոցը,  ավելի ուշ՝ Մանկական նախադպրոցական կոմբինատը, իսկ ներկայումս Սամարայի տեխնիկական լիցեյը ։
Ճարտարապետական առանձնահատկություններ
Նույչևի տունը համարվում է վաղ շրջանի մոդեռն կառույց։ Այն զարդարված է բազմապիսի ծեփակերտ արվեստի նմուշներով, որոնցից հատկապես առանձնանում են թիթեռնիկների և փղերի կրկնվող պատկերները։  Թիթեռնիկները պորտաքարերի նման զարդարում են առաջին հարկի պատուհանները,  իսկ փղերի գլուխները տեղակայված են պատուհանների միջև ընկած որմնախորշերում։ Բացի այդ շենքի գեղազարդման նպատակով օգտագործվել են ծաղիկներ, դիվային դիմակներ,  ծաղկամաններ, ատլանտներ ։ Գեղազարդման որոշ տարրեր անհետացան 1980 թվականին նախաձեռնած վերակառուցման ընթացքում, որոշ դետալներ էլ հանվեցին ճակատային մասից և հետագայում կորան ։ 2017-2018 թվականներին իրականացվեց տան վերակառուցում, որի ժամանակ վերականգնվեցին նաև գեղազարդման  տարրերը ։
Արտաքին հղումներ
Կատեգորիա:Սամարայի շենքեր և կառույցներ Կատեգորիա:1904 հիմնադրումներ Ռուսաստանում
Վյաչեսլավ Զինկով
Վյաչեսլավ Սերգեևիչ Զինկով (Вячеслав Сергеевич Зинков, ), ռուս ֆուտբոլիստ, «Շիննիկ» ֆուտբոլային ակումբի կիսապաշտպան։
Կարիերա
Վյաչեսլավ Զինկովը երիտասարդական առջնությունում իր նորամուտը կատարել է 2011 թվականին՝ 14-րդ տուրի՝ «Վոլգայի» դեմ խաղում փոխարինելով Սերգեյ Պետրովին ։ 2013 թվականին Լուչանո Սպալետտին նրան ընդգրկել է հիմնական թիմի կազմում, մայիսի 26-ին Զինկովը առաջնության 30-րդ տուրում կատարել է նորամուտը Պրեմիեր Լիգայում՝ «Ամկարի» դեմ խաղի 86-րդ րոպեին փոխարինելով Պավել Մոգիլևեցին ։ 2013 թվականին դարձել է «Զենիթ-2» պահեստային թիմի ավագը, որը հանդես էր գալիս երկրորդ դիվիզիոնում։ 2016 թվականի ամռանը «Զենիթ-2»-ից տեղափոխվել է «Կռիլյա Սովետով», որի հետ պայմանագիրը կնքվել է 3 մրցաշրջանի համար։ 2018 թվականին փետրվարին վարձավճարով ուղարկվել է «Զենիթ-2» մինչև մրցաշրջանի ավարտը ։ Վարձավճարի ավարտից հետո պայմանագիրը խզվել է երկու ակումբների հետ, և Զինկովը մի քանի ամիս մնացել է առանց թիմի, իսկ ձմռանը տեղափոխվել է Մոսկվայի «Վելես» ակումբ, որը հանդես էր գալիս ՊՖԼ-ում։
2019 թվականի հուլիսի 11-ին երկամյա պայմանագիր է կնքել Յարոսլավլի «Շիննիկ» ակումբի հետ ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Զենիթի ֆուտբոլիստներ Կատեգորիա:Կռիլյա Սովետովի ֆուտբոլիստներ Կատեգորիա:Շիննիկի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռուսաստանի Պրեմիեր Լիգայի խաղացողներ
Ֆորսաժ 9 (ֆիլմ, 2020)
«Ֆորսաժ 9» (անգլ. Fast & Furious 9), սպասվելիք ամերիկյան մարտաֆիլմ, որի ռեժիսորը Ջասթին Լինն է։
Զարգացում
2014 թվականի նոյեմբերի 13-ին Universal Pictures կինոընկերության ներկայացուցիչ Դոնա Լենգլին The Hollywood Reporter-ին տված հարցազրույցում պատմել է, որ ստուդիան «Ֆորսաժ 7» ֆիլմից հետո նախատեսում է ևս երեք ֆիլմ նկարահանել ։ 2016 թվականի փետրվարին դերանան Վին Դիզելը հայտարարել է «Ֆորսաժ 9»-ի պրեմիերայի ամսաթիվը՝ 2019 թվականի ապրիլի 19 ։ Սակայն «Հոբս և Շոու» սփինոֆի թողարկումից հետո Universal կինոընկերությունը ամսաթիվը տեղափոխեց 2020 թվականի ապրիլի 10 ։
2018 թվականի մայիսին «Ֆորսաժ 9»-ի սցենարիստ նշանակվել է Դենիել Քեյսին, քանի որ Քրիս Մորգանը չէր կարող սցենար գրել, քանի որ զբաղված էր սփինոֆի սցենարով ։ Մինչդեռ, Միշել Ռոդրիգեսը (Լետտի Օրտիս) հաստատել է նկարահանումներին իր մասնակցությունը ։ 2019 թվականի փետրվարին Universal Pictures-ը «Ֆորսաժ 9»-ի պրեմիերան տեղափոխել է 2020 թվականի մայիսի 22 ։
2019 թվականի հունիսին դերասանական կազմին միացել է Ջոն Սինան, իսկ ավելի ուշ Ֆինն Քոուլը, Աննա Սավայը և Վինի Բենեթը ։ Ինչպես նաև հայտնի դարձավ այն մասին, որ Հելեն Միրենը և Շարլիզ Թերոն վերադարձել են Մագդալինա Շոուի և Սայֆերի դերերին ։ Օգոստոսին Մայքլ Ռուկերը միացել է դերասանական կազմին ։
Նկարահանումներ
Կինոնկարի նկարահանումները սկսվել են 2019 թվականի հունիսի 24-ին Անգլիայում գտնվող Leavesden ստուդիայում ։ Նկարահանման գործընթացը նախատեսվում է Լոս Անջելեսում, Էդինբուրգում, Լոնդոնում և Թբիլիսիում  ։ Թաիլանդում նկարահանելու վայրերից են Կրաբին, Պհուկետը և Պհանգան կղզին ։
Արտաքին հղումներ
Կատեգորիա:Արտադրությունում գտնվող ֆիլմեր Կատեգորիա:Անգլերեն ֆիլմեր Կատեգորիա:2021 ֆիլմեր Կատեգորիա:Ֆորսաժ Կատեգորիա:Ամերիկյան սիքվել ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Universal Pictures ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆիլմեր ահաբեկչության մասին Կատեգորիա:Լոնդոնում նկարահանված ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում
Լուսային մանրադիտակ
Լուսային մանրադիտակը, նաև օպտիկական մանրադիտակ, մանրադիտակի տեսակ է, որն օգտագործում է տեսանելի լույս և ոսպնյակային համակարգ փոքր առարկաների պատկերը խոշորացնելու համար։ Լուսային մանրադիտակը ամենահին նախագծված մանրադիտակն է եղել, այն ներկայիս բարդ կառուցվածքով գույություն է ունեցել դեռևս 17-րդ դարից։ Պարզագույն լուսային մանրադիտակները կարող են լինել շատ պարզ, մինչդեռ շատ բարդ կառույցներ նպատակ ունեն բարելավվել տարրալուծման ուժը և պատկերի որակը։ Հաճախ օգտագործվում է դպրոցներում, կրթական հաստատություններում կամ տանը, ի տարբերություն էլեկտրոնային մանրադիտակին, որն օգտագործվում է ավելի խոշոր պատկեր ստանալու համար։
Լուսային մանրադիտակից ստացված պատկերը կարող է կլանվել սովորական, լուսազգայուն ֆոտոխցիկների կողմից՝ առաջացնելով միկրոգրաֆ։ Սկզբնապես պատկերները գրանցվել են լուսանկարչական ժավավենների վրա, սակայն նորագույն տեխնոլոգիաները թույլ են տալիս ստանալ թվային պատկեր։ Այժմ, օգտագործոլվ թվային մանրադիտակներ և CCD ֆոտոխցիկներ, հնարավոր է ուսումնասիրել նմուշը՝ ստացվող պատկերը անմիջապես էկրանին ցուցադրելով՝ առանց ակնապակիների (օկուլյար) անհրաժեշտության։
Այժմ գոյություն ունեն լուսային մանրադիտակի այլընտրանքներ, ներառյալ՝ տրանսմիսիոն (թափանցունակ) էլեկտրոնային մանրադիտակ, սկանավորող (տեսածրող) էլեկտրոնային մանրադիտակ և սկանավորող զոնդային մանրադիտակ (Scanning probe microscope)։
2014 թվականի հոկտեմբերի 8-ին քիմիայի ոլորտում Նոբելյան մրցանակի են արժանացել Էրիկ Բեթզիգը, Վիլյամ Մորենրը և Ստեփան Հելը «գերտարրալուծված ֆլուորեսցենտային մանրադիտակի զարգացման» համար, որը լուսային մանրդաիտակին թույլ տվեց ստանալ նանոչափողականության։
Այլ տեսակներ
Կան բարդ լուսային մանրադիտակների մի շարք տեսակներ, որոնք նախագծված են տարբեր նպատակներով։ Սրանցից որոշները միմյանցից տարբերվում են զուտ ֆիզիկական տեսքվ, որը սակայն նրանց թույլ է տալիս ունենալ որոշակի մասնագիտացում։ Դրանցից են՝
·      Ստերեո մանրադիտակ, ցածր հզորությամբ մանրադիտակ, որը նմուշներին տալիս է ստերիոտիպիկ տեսք, սովորաբար օգտագործվում է դիսեկցիայի համար։
·      Համեմատական մանրադիտակ, այն ունի երկու առանձին օբյեկտիվ, սակայն մեկ օկուլյար, սա թույլ է տալիս երկու տարբեր առարկաների համեմատական ուսումնասիրության ենթարկել՝ մեկ աչքով, մեկ պատկերի վրա։
·      Շրջված մանրադիտակ, ստորերկրյա նմուշները ուսումնասիրելու համար, օգտագործվում է հեղուկում գտնվող բջիջների ուսումնասիրության և մետաղագիտության մեջ։
·      Ճանապարհորդական մանրադիտակ, բարձր օպտիկական տարրալուծում ունեցող նմուշները ուսումնասիրելու համար։
Գյուտ
Ամենահին մանրադիտակներն միաոսպնյակ խոշորացույցներ էին, որոնք ունեյին սահմանափակ խոշորացում։ Այդպիսինները թվագրվում են 13-րդ դարի։
Առաջին համակցված մանրադիտակները Եվրոպայում հայտնվեցին շուրջ 1620-ական թվականներին, ներռյալ մեկը ցուցադրված Կոռնելիս Դրեբբելի կողմից Լոնդոնում 1621 թվականին և մեկը ցուցադրված Հռոմում 1624 թվականին։ Համակցված մանրադիտակի փաստացի գյուտը անհայտ է, բայց շատ վարկածներ են առաջադրվել տարիների ընթացքում։
Հանրաճանաչություն
Անտոնի վան Լևենհուկը (1632-1724) նշանավորվում է նրանով, որ նա մանրադիտակն առաջին անգամ բերել է կենսաբանական ոլորտ, չնայած որ 16-րդ դարում արդեն արտադրվում էին պարզ խոշորացույցներ։ Վան Լևենհուկի տնաշեն մանրադիտակները պարզ մանրադիտակներ էին շատ փոքր, բայց շատ հզոր միաոսպնյակներով։ Դրանք օգտագործման համար անհամար էին, սակայն վան Լևենհուկին հնարավորություն տվեցին տեսնել որոշակի մանրամասնություններով պատկերնոր։ Մոտ 150 տարի տևեց մինչև ստեղծվեցին այնպիսի բարդ լուսային մանրադիտակներ, որոնցով կարելի էր ստանալ նույն որակի պատկեր, ինչ վան Լևենհուկի մանադիտակներով, բազմակի ոսպնյակների կոնֆիգուրացիայի դժվարությունների պատճառով։ 1850-ական թվականներին Ջոն Լեոնարդ Ռիդվելը (John Leonard Riddell)՝ Թուլանի համալսարանի (Tulane University) քիմիայի պրոֆեսորը, ստեղծեց առաջին գործածական երկոսպնյակ մանրադիտակը, երբ կատարում էր ամենավաղ և ամենածավալուն Ամերիկյան մանրադիտակային խոլերայի հետազոտությունները։
Լուսավորման տեխնիկա
Թեև հիմնական մանրադիտակային տեղխնոլոգիաները և օպտիկան հայտնի էին շուրջ 400 տարի, միայն վերջերս է մշակվել նմուշի լուսավորման մեթոդները, որոնք ապահովում են այսօր գույություն ունեցող բարձր որակի պատկերներ։
1893 թվականի օգոստոսին Օգոստոս Քյոլերը մշակել է Քյոլերի լուսավորման մեթոդը։ Լուսավորման այս մեթոդը թույլ է տալիս ունենալ հավասարաչափ լուսավորված առարկա, ինչես նաև հաղթահարել այն սահմանափաումները, որոնք ունեյին նախորդ մոդելները։ Մինչ Քյլոլերի լուսավորման մեթոդի հայտնաբերումը լույսի աղբյուրի պատկերը, օրինակ՝ շիկացման լամպտ, միշտ տեսանելի էր առարկայի պատկերի վրա։
Հոլանդացի ֆիզիկոս Ֆրից Ցերնիկեն 1953 թվականին ստացել է Ֆիզիկայի ոլորտում Նոբելյան մրցանակ իր ստեղծած փուլային հակադրական լուսավորության (phase contrast illumination) ստեղծման համար, որը թույլ է տալիս լուսային մանրադիտակով դիտել թափանցիկ նմուշներ։ Օգտագործելով լուսային ալիքի ինտերֆերենցիա այլ ոչ թե լույսի կլանում, հնարավոր է տեսել թափանցիկ առարկաներ, ինչպես օրինակ կաթնասունների բջիջներ, ներկման տեխնոլոգիաներ առանց օգտագործելու։
Բաղադրիչներ
Բոլոր ժամանակակիչ ուսային մանրադիտակները հիմնականում ունեն նույն բաղադրիչները։ Ավելին, դրանք բոլորը ունեն նույն կառուցվածքային մասնիկները՝
Օկուլյար
Օկուլյարը կամ ակնապակին գլան է, որը պարունակում է մեկ կամ երկու ոսպնյակներ։ Դրա ֆունկցիան նկարը կիզակետելն է (ֆոկուսի բերել) աչքի համար։ Օկուլյարը տեղադրված է հիմնական խողովակի գագաթին։ Օկուլյարը փոխարինվող է և կարող է տեաղդրվել շատ տարբեր օկուլյարներ՝ տարբեր խոշորացումներով։ Օկուլյարներին բնորոշ ծոշորացումներն են 5×, 10× (սա ամենատարածվածն է), 15× և 20×։ Որոշ բարձրորակ մանրադիտակներում օբյեկտիվի և օկուլյարի օպտիկական կոնֆիգուրացիաները համապատասխանեցված են, որպեսզի ստացվի լավագույն պատկերոը։ Սա ամենից հաճախ հանդիպում է անխոտոր օբյեկտիվներում (apochromatic objective)։
Պտտվող սկավառակ
Պտտվող սկավառակն այն մասն է, որը պտտում է օբյեկտիվների հավաքակազմը։ Դրա շնորհիվ դիտորդը կարողանում է փոփոխել օբյեկտիվները։
Օբյեկտիվ
Որոշ մանրադիտակներում կան հատուկ ճարպաընկղմամբ կամ ջրընկղմամբ օբյեկտիվներ, որքն թույլ են տալիս ստանալ ավելի մեծ տարրալուխում՝ մեծ խոշորացման դեպքում։
Պտուտակներ
Պտուտակները օգտագործում են առարկայակիր սեղանիկը շարժելու համար։ Դա թույլ է տալիս կիզակետել նմուշտ ճիշտ տեղում։ Սովորաբար լինում են երկու պտուտակներ՝ մակրոպտուտակ և միկրոպտուտակ։ Մակրոպտուտակի տատանման լայնույթը ավելի մեծ (կոպիտ կիզակետում), իսկ միկրոպտուտակինը՝ շատ ավելի փոքր (ճժգրիտ կիզակետում)։
Առարկայակիր սեղանիկ
Առարկայակի սեղանիկը նմուշակիր ապակին դրա վրա տեղադրելու համար է։ Նրա կենտրոնում կա ծակ, որի միջով լույսը անցնում է և լուսավորում նմուշը։ Սովորաբար դրա վրա լինում է փոքրիկ բազուկ նմուշակիր ապակին ֆիքսելու համար (նմուշակիր ապակին սովորաբար լինում է 25×75 մմ)։
100× և ավելի խոշորացումների դեպքում սեղանիկը ոչ թե տեղաշարժվում է (կորդինատային) ձեռքով այլ հատուկ պտուտակներով։ Դրանք թույլ են տլիս շատ փոքր տեղաշարժեր ունենալ։
Բոլոր սեղանիկները շարժվում են ուղղահայաց՝ վերև և ներքև։ Սեաղանիկները նաև շարժվում են հորիզոնի երկու առանցքներով, սովորաբար դա կատարվում է պտուտակներով։ Այս շարժումները թույլ են տալիս նմուշը մանրազնին ուսումնասիրել։
Լույսի աղբյուր
Որպես լույսի աղբյուր կարող են հանդիսանալ շատ աղբյուրներ։ Հասարակ մանրադիտակներում օգտագործվում է հայելի լույսը նմուշի վրա գցելու համար։ Սակայն շատ մանրադիտակներ ունեն իրենց սեփական կարգավորվող և կառավարելի լույսի աղբյուրը։ Հաճախ օգտագործվում են հալոգենային լամպետ, սակայն ժամանակի հետ մեկ տեղ ավելի կիրառելի են դառնում լուսադիոդային լամպերը (LED) և լազերները։ Քյոլերի լուսավորման մեթոդը պահանջում է ավելի թանկ ուսավորման սարքավորումներ և տեխնիկական հավելումներ։
Կոնդենսատոր
Կոնդենսատորը այն ոսնյակն է, որը կիզակետում է լույսը նմուշի վրա։ Այն տեղադրված է լույսի աղբյորի և նմաւշի միջև։ Կոնդենսատորը նաև անվանում են լույսի խտաչուցիչ։ Կոնդենսատորը կարող է ներառել նաև այլ հատկություններ, օրինակ՝ դիաֆրագմա կամ զտիչներ, լուսավորության որակը և ինտենսիվությունը կառավարելու համար։
Խոշորացում
Խոշորացումն օբյեկտի երևացող չափի մեծացումն է` համեմատած իր իրական չափի հետ։ Բարդ լուսային մանրադիտակի փաստացի ուժը կամ խոշորացումը հանդիսանում է օկուլյարի և օբյեկտիվի ոսպնյակների ուժերի արտադրանքը։ Օկուլյարի և օբյեկտիվի սովարական խոշորացումներին են մոտ 10× և 100×։ Այսպիսով՝ սովորական բարդ լուսային մանրադիտակի խոշորաումը տատանվում է 100×-ից 1000×ի շրջաններում։
Տարրալուծում
Տարրալուծման ուժը երկու օբյեկտները առանձին-առանձին ցույց տալու օպտիկական սարքի ունակությունն է։ Լուսային մանրադիտակի տարրալուծող ուժը մոտավորապես 0.2 միկրոմետր (մկմ) է` մի փոքր բակտերային բջջի չափ։ Սա սահմանափակում է օգտակար խոշարացումը մոտ 1.000×:  Ավելի մեծ խոշորացումը պատկերը դարձնում է աղոտ։
Խոշորացում
Խոշորացումն օբյեկտի երևացող չափի մեծացումն է` համեմատած իր իրական չափի հետ։ Բարդ լուսային մանրադիտակի փաստացի ուժը կամ խոշորացումը հանդիսանում է օկուլյարի և օբյեկտիվի ոսպնյակների ուժերի արտադրանքը։ Օկուլյարի և օբյեկտիվի սովարական խոշորացումներին են մոտ 10× և 100×։ Այսպիսով՝ սովորական բարդ լուսային մանրադիտակի խոշորաումը տատանվում է 100×-ից 1000×ի շրջաններում։
Տարրալուծում
Տարրալուծման ուժը երկու օբյեկտները առանձին-առանձին ցույց տալու օպտիկական սարքի ունակությունն է։ Լուսային մանրադիտակի տարրալուծող ուժը մոտավորապես 0.2 միկրոմետր (մկմ) է` մի փոքր բակտերային բջջի չափ։ Սա սահմանափակում է օգտակար խոշարացումը մոտ 1000×:  Ավելի մեծ խոշորացումը պատկերը դարձնում է աղոտ։
Ծանոթագրություններ
Կատեգորիա:Մանրադիտակներ Կատեգորիա:Օպտիկական սարքեր
1994
Մահեր
Կատեգորիա:1994 Կատեգորիա:Տարեթվեր
Աստերոիդների ցանկ (80501-80600)
Աստերոիդների ցանկ (80401-80500) * Աստերոիդների ցանկ * Աստերոիդների ցանկ (80601-80700)
Կուրլեյ
Կուրլեյ (Курлей), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ջենիշկե-Տալ գետի ձախ ափով՝ 23 կմ հեռավորության վրա։ Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մեծ Բլասկետ
Մեծ Բլասկետ (An Blascaod Mór Great Blasket), կղզի Իռլանդիայի հարավ-արևմուտքում, ամենամեծ կղզին Բլասկետի կղզիների մեջ։ Այժմ կղզին անմարդաբնակ է, սակայն մարդիկ կարող են այցելել այնտեղ լաստանավով։
Աշխարհագրություն
Մեծ Բլասկետը պատված է խիտ մակերեսով՝ օրոճով։ Այնտեղ ճագարներ են բուծվում։ Կղզում երբեք չեն բուծվել նապաստակներ, գորտեր և աքիսներ։
Պատմություն
Չարլզ Սմիթի The Ancient and the Present State of the County of Kerry֊ի (1756) համաձայն, կղզին անմարդաբնակ է եղել մինչև 1710 թվականը, եթե չհաշվենք վանականներին, որոնք այտնեղ ապրել են հնագույն ժամանակներում։ Կան նաև արձանագրություններ այն մասին, որ կղզին բնակեցված է եղել նաև 1597 թվականին։ 1840 թվականին կղզում ապրել են մոտավորապես 150 բնակիչներ, սովից հետո նրանք դարձել են 100-ը։ 1916 թվականին կղզում բնակվել է 176 բնակիչ (ինչը ամենամեծ թիվն է կղզում պատմության ընթացքում), հետո մինչև 1953/54 թվականները անկում է գրանցվել, և արդյունքում կղզին լքվել է ։
Ծանոթագրություններ
Կատեգորիա:Անմարդաբնակ կղզիներ Կատեգորիա:Իռլանդիայի կղզիներ
Բեզիմյանոե (ավան, Կոնստանտինովսկի շրջան)
Բեզիմյանոե (Безімяне), ավան Ուկրաինայի Դոնեցկի մարզի Կոնստանտինովսկիում։
2001 թվականի տվյալներով Բեզիմյանոե ավանում բնակվում էր 9 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կոնստանտինովսկի շրջանի բնակավայրեր Կատեգորիա:Ուկրաինայի ավաններ
Կուինտո դի Տրևիզո
Կուինտո դի Տրևիզո (Quinto di Treviso), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 9286 մարդ, խտությունը՝ 297 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 31055, հեռախոսային կոդ՝(+39) 0422։
Հայերը Ռոդոսթոյում
Ռոդոսթո (թուրքերեն՝ Թեքիրդաղ՝ հայերեն Թագավորասարի «Թեքֆյուրդաղ» աղավաղումից), առաջին հայ բնակիչները եղել են 17-րդ դարի սկզբին ջալալիների ասպատակությունների և թուրք-պարսկական ավերիչ պատերազմների հետևանքով (1606-1607) Կամախից, Ակնից, Կարինից, Երզնկայից և այլ հայաբնակ վայրերից տեղահանվածները։
Բնակչություն
19-րդ դարից 20-րդ դարերին հայերի թիվը Ռոդոսթոյում 15 հազար էր (քաղաքի բնակչության գրեթե կեսը)։ Զբաղվել են առևտրով, արհեստներով, ձկնորսությամբ, հողագործությամբ, այգեգործությամբ։ Եղել են նաև բժիշկներ, ճարտարապետներ, իրավաբաններ։
Ուսումնական հաստատություններ
Գործել են Հովնանյան, Հիսուսյան վարժարանները։ Դպրոց են ունեցել նաև հայ բողոքականները։ 19-րդ դարի վերջից Ռոդոսթոյում գործել են հասարակական-լուսավորական, բարեգործական, մարմնամարզական, սկաուտական կազմակերպություններ, լսարան-ընթերցասրահներ։
Այլ կազմակերպություններ
Գործունեություն են ծավալել ՀՀԴ և ՍԴՀԿ տեղական կազմակերպությունները, մշակութային միությունները (անդամներից շատերը մասնակցել են Արևմտյան Հայաստանի ազատագրության համար Կովկասում կազմակերպված հայդուկային շարժումներին, եղել են օսմանյան լծից Մակեդոնիայի ազատագրության համար մարտնչող հայ ֊բուլղարական ապստամբական զորախմբերում)։ Ռողոսթոյում ներկայացումներով հանդես են եկել Կոստանդնուպոլսից հրավիրված Մ. Մնակյանի, Թ. Ֆասուլաճյանի, Վ. Փափազյանի թատերախմբերը։ 1908 թվականին լույս է տեսել «Կայծեր» խմորատիպ թերթը։ 1895-1896 թվականներին և հատկապես 1915 թվականից հետո Ռոդոսթոյի հասարակական կյանքն անկում է ապրել, իսկ 1922 թվականի զանգվածային բռնագաղթից հետո քաղաքը վերջնականապես հայաթափվել է։ Հայերն ապաստան են գտել Բուլղարիայում, Հունաստանում, Ռումինիայում, Ֆրանսիայում և այլուր։
Հայտնի ծնունդներ
Ռոդոսթոյում են ծնվել կամ ռոդոսթոցի ծնողների զավակներ են Ամենայն հայոց կաթողիկոս Վազգեն Ա-ն, ակադեմիկոս Հրաչյա Աճառյանը, երգահան Բարսեղ Կանաչյանը, կինոբեմադրիչ Անրի Վեռնոյը (Աշոտ Մալաքյան), գրողներ Վազգեն Շուշանյանը, Սեդա Սևանը, մի շարք նշանավոր հասարակական ֊քաղաքական ու մշակութային գործիչներ։
ռ Կատեգորիա:Ռոդոսթո
Միխայել Մադլ
Միխայել Մադլ (Michael Madl, ), ավստրիացի ֆուտբոլիստ, պաշտպան «Աուստրիա» ակումբի   և Ավստրիայի ֆուտբոլի հավաքականում։
Ակումբային կարիերա
2012 թվականի ամռանը Միխայելը տեղափոխվել է «Շտուրմ» ակումբ։ Հուլիսի 21-ին «Ռեդ Բուլի Զալցբուրգի» դեմ խաղում նորամուտն է նշել Գրացի թիմում ։ 2013 թվականի ապրիլի 20-ին «Մատերսբուրգի» դեմ խաղում Մադլն իր առաջին գոլն է խփել «Շտուրմի» կազմում ։
2016 թվականին սկզբին Միխայելը վարձավճարով տեղափոխվել է Անգլիայի «Ֆուլհեմ» ակումբ։ Փետրվարի 13-ին «Քուինզ Պարկ Ռեյնջերսի» դեմ խաղում նա նորամուտն է նշել Անգլիայի Չեմպիոնշիփում կայանալիք ֆուտբոլի լիգայի առաջնությունում ։ Մեկ շաբաթ անց «Չարլթոն Աթլետիկի» դեմ խաղում Մադլն իր առաջին գոլն է խփել «Ֆուլհեմի» կազմում» ։ Վարձակալությունից հետո «Դաչնիկները» Միխայելի տրանսֆերը գնել են «Շտուրմից»։ 2018 թվականի սկզբին նա վերադարձել է «Աուստրիա» ակումբ։
Միջազգային կարիերա
2007 թվականին Ավստրիայի երիտասարդական հավաքականի կազմում Մադլը չորրորդ տեղն Է զբաղեցրել Կանադայի աշխարհի երիտասարդական առաջնությունում։ 2007 թվականին Մադլը դարձել է Ավստրիայի երիտասարդական հավաքականի գլխավոր մարզիչ։
2016 թվականի նոյեմբերի 15-ին Սլովակիայի հավաքականի հետ ընկերական խաղում Միխայելը նորամուտն է նշել Ավստրիայի ֆուտբոլի ազգային հավաքականում ։
Ձեռքբերումներ
Թիմային «Աուստրիա Վիեննա ֆուտբոլային ակումբ»
Արտաքին հղումներ
Կատեգորիա:Մարտի 21 ծնունդներ Կատեգորիա:1988 ծնունդներ Կատեգորիա:Ավստրիացի ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Աուստրիա Վիեննայի ֆուտբոլիստներ
Ֆրանսուա Կուպերեն
Ֆրանսուա Կուպերեն (François Couperin, ), ֆրանսիացի կոմպոզիտոր, երգեհոնահար և կլավեսիանահար։ Կուպերենի տոհմը XVII-XVIII դարերում տվել է երաժիշտների մի քանի սերունդ։ Ժամանակակիցները նրան կոչել են «Մեծ Կուպերեն»։ Կոմպոզիտորի երկերի մեծ մասը կլավեսինի համար գրված, մեղեդայնությամբ, նրբագեղությամբ առանձնացող պիեսներ են։ Կուպերենի ստեղծագործությունը ֆրանսիական կլավեսինային արվեստի բարձունքն է։ Գրել է «Կլավեսին նվագելու արվեստը» տրակտատը։ 1932-1933 թթ. Փարիզում հրատարակվել է Կուպերենի երկերի լրիվ ժողովածուն։
Ծանոթագրություններ
Կատեգորիա:Ֆրանսիացի կոմպոզիտորներ Կատեգորիա:Ֆրանսիացի երգեհոնահարներ Կատեգորիա:Ֆրանսիացի երաժիշտներ
Կոդրուս
Կոդրուս (հին հունարեն՝ Κόδρος, մ.թ.ա. 1089–1068 թթ), Աթենքի վերջին լեգենդար արքան։
Համաձայն լեգենդի՝ Կոդրուսը Մելանթուսի որդին էր, ով որպես փախստական հասել էր Ատտիկե՝ փախչելով դորիական ներխուժումից։ Հաղթելով բեոտիացիների զորքին Մելանթոսը դառնում է Աթենքի արքա։ Մելանթուսի մահից հետո Կոդրուսը ժառանգում է աթենական գահը։ Նույն ժամանակ դորիացիները ներխուժում են Ատտիկե ։ Դելփյան պատգամախոսը հայտնում է, որ միայն աթենական արքայի մահը, դորիացիների ձեռքերով, հաղթանակ կպարգևի աթենացիներին։ Իմանալավ դրա մասին, Կոդրուսը թափանցում է դորիական ճամբար, որտեղ իր իսկ հրահրած վեճի արդյուքնում սպանվում է։ Հայտնաբերելով Կոդրուսի իրական ինքնությունը դորիացիները նահանջում են։ Կոդրուսի մահից հետո աթենացիները վերացնում են արքայական տիտղոսը և փոխարինում են այն արխոտնտով։ Լեգենդի այլ տարբերակը ասում է, որ Կոդրուսի որդի Մեդոնն է եղել Աթենքի վերջին արքան ։
Ծանոթագրություններ
Կատեգորիա:Հին Հունաստանի պետական գործիչներ
Կանանց երկրում (ֆիլմ)
Կանանց երկրում (In the Land of Women), մելոդրամա։ Սցենարի հեղինակը և ռեժիսորը Ջոն Կեեդանն է։ Այն առաջին անգամ ցուցադրվել է Կաննի կինոփառատոնում 2006 թվականի մայիսի 18-ին։ Ֆիլմի պրեմիերան ԱՄՆ-ում կայացել է 2007 թվականի ապրիլի 20-ին, իսկ ողջ աշխարհում 2007 թվականի մայիսի 31-ին։
Սաունդթրեք
Ֆիլմի սաունդթրեքը թողարկվել է 2007 թվականի ապրիլի 17-ին։
Արտաքին հղումներ
Կատեգորիա:2007 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:Warner Bros. ֆիլմեր Կատեգորիա:Վանկուվերում նկարահանված ֆիլմեր Կատեգորիա:Ամերիկյան ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան կատակերգական դրամա ֆիլմեր
Տերմինի Իմերեզե
Տերմինի Իմերեզե (Termini Imerese), քաղաք և կոմունա Իտալիայում, գտնվում է Սիցիլիա նահանգում, ենթարկվում է Պալերմո ադմինիստրատիվ կենտրոնին։
Մարդկանց թիվը կազմում է 26 290, խտությունը 341 մարդ/կմ²։ Մակերեսը կազմում է 77,57 կմ²։ Փոստային կոդը—90018: Հեռախոսային կոդը — 091:
Այս քաղաքի փրկիչը համարվում է Սուրբ Agostino Novello: Քաղաքի օրը նշվում է մայիսի 19-ին։
1970 թվականից քաղաքում գտնվում է մեծ ավտոմեքենաների գործարանը՝ FIAT-ի գործարանը, որտեղ ստեղծվել են այնպիսի հայտնի ավտոմեքենաներ, ինչպիսիք են Fiat 126, Fiat Panda և Fiat Punto: 2005 թվականին գործարանը եղել է միակ արդյունաբերական ձեռնարկությունը, որտեղ պատրաստվել է Lancia Ypsilon, 2006 թվականին այստեղ պատրաստվել է նույն մարկայի 4 միլիոնանոց ավտոմեքենան։ 2011 թվականին FIAT գործարանը դադարեցրել է իր արտադրությունը Տերմինի Իմերեզայում (ֆաբրիկայում աշխատել է 1400 մարդ), գործարանն առել է Չինական Chery Automobile ձեռնարկությունը։
Նիլսենի վարկանիշ
Նիլսենի վարկանիշ (Nielsen ratings), լսարանի քանակի չափման համակարգ, որը ստեղծվել է Nielsen Holdings-ի կազմի մեջ մտնող Nielsen Media Research ընկերության կողմից ԱՄՆ-ում հեռուստատեսային հաղորդումների հեռուստադիտողների քանակը պարզելու համար։ Գովազդի հարցերով զբաղվող, իսկ ավելի ուշ ռադիոհեռարձակման և հեռուստահեռարձակման պահանջարկի մարկետոլոգ Արթուր Նիլսենի կողմից ստեղծված Nielsen Media Research-ը մշակեց Նիլսենի վարկանիշը հենց ռադիոհաղորդումների պահանջարկը և ժողովրդականությունը չափելու համար, իսկ 1950 թվականին սկսեց զբաղվել հեռուստալսարանի չափման հարցերով՝ մշակված Նիլսենի և նրա ընկերության կողմից ռադիոունկնդիրների քանակի չափման սկզբունքների հիման վրա։
Չափման մեթոդներ
Վարկանշային տվյալներ ստանալու համար օգտագործվում է երկու հիմնական մեթոդ։ Առաջին մեթոդը հիմնված է նպատակային լսարանի՝ հեռուստածրագրերի շարքում իրենց նախասիրությունների վերաբերյալ գրառումների հետազոտման վրա։ Լսարանի տարբեր խմբերից հավաքված տվյալների վերլուծությունը թույլ է տալիս կազմել ամբողջական պատկերացում կազմել ցանկացած շոուի, հեռուստաալիքի կամ հեռարձակման ժամանակի վերաբերյալ։ Երկրորդը հիմնված է հատուկ սարքի՝ փիփլմետրի, կիրառության վրա, որը ներդրվում է հեռուստացույցի մեջ և հաշվում է այդ հեռուստացույցից օգտվող լսարանի նախասիրությունների տեղեկատվությունը։ Այս սարքը թույլ է տալիս որոշել որոշակի լսարանի ավելի լայն նախընտրությունները և ավելի ճշգրիտ ժամանակային տիրույթում։ Կան նաև սարքեր, որոնք ճանաչում են լսարանի առանձին անդամներին (օրինակ՝ ընտանիքի բոլոր անդամներին), բայց Nielsen Media Research ընկերությունը չի օգտագործում այս սարքը, թեև այն կարող էր ըստ ժողովրդագրական հատկանիշի տալ ավելի տարբերակված արդյունքներ (օրինակ՝ երեխաների, դեռահասների, մեծահասակների շրջանում ամենատարածված ծրագրերի մասին տվյալների ստացում և այլն) ։
Նիլսենի վարկանշով առավել հանրաճանաչ շոուներ
Արթուր Նիլսենն սկսել է վարկանիշների կազմումը 1950 թվականին։ Նրանից առաջ դրանով զբաղվում էին միանգամից մի քանի ընկերություններ, որոնցից էր, օրինակ, «Variety" ամսագիր» Աղյուսակում նշված են այն հեռուստածրագրերը, որոնք եթերաշրջանն ավարտել են Նիլսենի ամենաբարձր վարկանշով ՝
Ծանոթագրություններ
Կատեգորիա:Վարկանիշեր Կատեգորիա:Թոփ ցանկեր
(8554) Գաբերտա
(8554) Գաբերտա (Gabreta), աստերոիդ աստերոիդների հիմնական գոտում։ Հայտնաբերվել է 1995 թվականի մայիսի 25-ին Միլոշ Տիխիի կողմից Կլետում ։
Միջին հեռավորությունը Արեգակից կազմում է 2,213179 ա. մ., առավելագույնը մոտենում է 2,0087 ա. մ. հեռավորության վրա և հեռանում 2,4176 ա. մ. ։ Արեգակի շուրջ մեկ ամբողջական պտույտ է կատարում 1202,61 երկրային օրվա ընթացքում, իր ուղեծրով շարժվելով միջինում 0,29935 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,93° անկյուն։
Ռոբերտ Ուեբ
'''Ռոբերտ Դ. Ուեբ''' (Robert D. Webb, ), ամերիկացի կինոռեժիսոր, «Օսկար» մրցանակի վերջին դափնեկիրը «Լավագույն ռեժիսորի օգնականի համար» անվանակարգում 1937 թվականի «Հին Չիկագոյում» ֆիլմի համար ։
Կենսագրություն
Ռոբերտ Դ. Ուեբը ծնվել է 1903 թվականին հունվարի 8-ին Կենտուկի նահանգի Փոուել շրջանի Քլեյ սիթիում ։
1938 թվականին Ուեբն արժանացել է «Օսկարի» «Լավագույն ռեժիսորի օգնականի համար» անվանակարգում Հենրի Քինգի «Հին Չիկագոյում» ֆիլմի համար (1937)  ։ Այդ ֆիլմին զուգահեռ Ուեբը Քինգի հետ համագործակցել է այնպիսի ֆիլմերի նկարահանումների համար, ինչպես «Ռամոնա» (1936), «Բեռնադետի երգը» (1943), «Վիլսոն» (1944), «Կապիտանի Կաստիլյայից» (1947) ։
1953 թվականը Ուեբի համար նշանավորվել է երկու նոր ֆիլմերի թողարկումով, ինչպես օրինակ Կորեական պատերազմի մասին Վիկտոր Մեթյուրի և Ալեքսանդր Սքուրբիի մասնակցությամբ «Բրիգադայի փառքը» ֆիլմը ու Ռոբերտ Վագների և Թերի Մուրի դերակատարմամբ ձկնորսական «Բուստախութ» դրաման ։ Այդ ֆիլմը եղել է «CinemaScope» ձևաչափով նկարահանված առաջին ֆիլմերից մեկը ՝ շնորհիվ աղավաղված պատկերով ոսպնյակով հատուկ գունային տեսախցիկի կիրառման, որով պատկերված է Ֆլորիդայի առափնյա օվկիանոսի ծովային կյանքը, ինչն օպերատոր Էդվարդ Կրոնջագերին «Օսկար» է բերել «Լավագույն օպերատորական աշխատանք» անվանակարգում , իսկ ռեժիսոր Ուեբին՝ Կաննի 7-րդ կինոփառատոնի Գրանպրի ։ Ուեբի հաջորդ ֆիլմը՝ «Սպիտակ փետուր» վեսթեռնը (1955), որը նկարահանվել է նույն տեխնիկայով՝ հեռուստադիտողին ցուցադրելով Վայրի արևմուտքի կանաչ դաշտավայրերի և դարավանդների լայն տարածությունը ։ Այդ նույն տարում թողարկվել է «Յոթ ոսկե քաղաքներ» ֆիլմը՝ իսպանացի գաղութարարների արշավի պատմությունը քահանա Խունիպերո Սեռայի անձի դիտանկյունով ։ Դրան հաջորդել է 1956 թվականին նկարահանված տիեզերական ճանապարհորդությունների մասին «Տիեզերքի սահմանին» ֆիլմը և «Հպարտը» վեսթեռնը ։
Կինեմատոգրաֆիայի պատմության մեջ Ուեբն իր նշանակալի տեղն ըստ էության զբաղեցրել է 1957 թվականին նկարահանված «Սիրիր ինձ քնքշորեն» ֆիլմի շնորհիվ, որտեղ կինոյում իր առաջին դերն է խաղացել Էլվիս Փրեսլին ։ 1957 թվականին թողարկվել է «Ճանապարհ դեպի ոսկին» արկածային ֆիլմը, երկու տարի անց՝ «Թիմբերլենդի զենքը» ֆերմերային դրաման , 1961 թվականին միանգամից երկու ֆիլմ՝ ծովահենային «Տորտուգայի ծովահենները» ֆիլմը և Երկրորդ համաշխարհային պատերազմի ժամանակ ճապոնական ճամբարներում կին ռազմագերիների մասին «Յոթ դժոխային կանայք» ֆիլմը ։
Մի քանի տարի ընդմիջումից հետո 1967 թվականին Ուեբը թողարկել է Հարավաֆրիկյան Հանրապետությունում նկարահանված երկու ֆիլմ՝ «Քեյպփթաունյան խարդախություն» և «Շնագայլերը», ապա ավարտել է գործունեությունը մեծ կինոյում։
Ռոբերտ Ուեբը մահացել է 1990 թվականի ապրիլի 18-ին 87 տարեկանում, Նյուպորտ Բիչ քաղաքում ։
Անձնական կյանք
1951 թվականից մինչև 1990 թվականին իր մահը Ուեբը ամուսնացած է եղել մոնտաժող Բարբարա Մաքլեյնի հետ (1903-1996), որը մասնակից է եղել նրա բազմաթիվ ֆիլմերի նկարահանմանը   ։
Արտաքին հղումներ
Կատեգորիա:Օսկարակիրներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ
Այրըխգյոլ
Այրըխգյոլ, լճակ Թուրքիայում, Կարսի մարզի Կաղզվանի շրջանում ։
Ծանոթագրություններ
Կատեգորիա:Թուրքիայի լճեր Կատեգորիա:Կարսի մարզ
Լա Վիլելյա Բաշա
Լա Վիլելյա Բաշա (Vilella Baja, La Vilella Baixa, La Vilella Baixa), մունիցիպալիտետ Իսպանիայում։ Գտնվում է Տառագոնա պրովինցիայում, Կատալոնիա ինքնավար համայնքի կազմում։ Տարածքը կազմում է 5,6 կմ²։ Բնակչությունը 213 մարդ (ըստ 2010 թվականի տվյալների)։
Արտաքին հղումներ
Կատեգորիա:Իսպանիայի քաղաքներ
Ռելաքսացիայի ժամանակ
Ռելաքսացիայի ժամանակ, ժամանակահատված, որի ընթացքում հավասարակշռությունից դուրս եկած ֆիզիկական համակարգի գրգռման ամպլիտուդային արժեքը նվազում է e անգամ (e-ն բնական լոգարիթմի հիմքն է)։ Սովորաբար նշանակվում է հունարեն τ տառով։